NaiveNeuron/SloPal huggingface dataset:
Laššáková, Jana, podpredsedníčka NR SR (2012-12-17):
Vyhlasujem všeobecnú rozpravu za skončenú. Chce v rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. A pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky so Zmluvou o stabilite, koordinácii a správe v hospodárskej a menovej únii medzi Belgickým kráľovstvom, Bulharskou republikou, Dánskym kráľovstvom, Spolkovou republikou Nemecko, Estónskou republikou, Írskom, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskom, Maltou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou a Švédskym kráľovstvom. Návrh vlády má tlač 257. Správa výboru má tlač 257a. Teraz prosím pána podpredsedu vlády a ministra financií Kažimíra, aby sa ujal slova a návrh vlády odôvodnil. Nech sa páči, pán minister.
Blanár, Juraj, podpredseda NR SR (2021-03-16):
Ďakujem, pán spravodajca. Nech sa páči, zaujmite svoje miesto. A otváram týmto rozpravu k tomuto bodu rokovania. Konštatujem, že do otvorenia tohto bodu som nedostal žiadnu písomnú prihlášku, preto dávam teraz možnosť prihlásiť sa ústne. Nech sa páči. Pán poslanec Miroslav Suja. Ešte niekto? Ak tomu tak nie je, uzatváram možnosť prihlásiť sa do rozpravy. Ako jediný vystúpi pán poslanec Suja. Nech sa páči, máte slovo.
Kollár, Boris, predseda NR SR (2020-04-01):
Pán poslanec Blaha, prosím pekne, dodržujte rokovací poriadok.
Pellegrini, Peter, predseda NR SR (2024-01-16):
Pán poslanec Jakab.
Pellegrini, Peter, predseda NR SR (2015-06-30):
Prezentujme sa a hlasujme o návrhu uznesenia tak, ako bolo predložené v spoločnej správe v tlači 1548a. (Hlasovanie.) Prítomných 137 poslancov, za hlasovalo 81, zdržalo sa 55, nehlasoval 1. Konštatujem, že sme schválili uznesenie Národnej rady k návrhu účtovnej závierky Sociálnej poisťovne. Teraz poprosím pána predsedu Duchoňa, aby uviedol hlasovanie k informácii o predložení výročných správ politických strán a politických hnutí za rok 2014 (tlač 1617), bod 92 schváleného programu. Nech sa páči, pán predseda, máte slovo.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 136, za nikto, proti 91, zdržalo sa 44, nehlasoval 1. Uvedený návrh sme neschválili.
Bugár, Béla, podpredseda NR SR (2019-10-28):
Pán poslanec Madej.
Jurinová, Erika, podpredsedníčka NR SR (2015-04-23):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Hlina.
P. Hrušovský, podpredseda NR SR: (2002-03-20):
(Hlasovanie.) 120 prítomných, 117 za, 1 proti, 2 sa zdržali. Konštatujem, že uvedené body zo spoločnej správy sme schválili. Pán poslanec. F. Halmeš, poslanec: Schválili sme všetky body zo spoločnej správy. Môžeme hlasovať o postúpení tohto návrhu zákona do ďalšieho čítania, na ktoré je splnomocnenie gestorského výboru.
Číž, Miroslav, podpredseda NR SR (2015-03-17):
Dobre, ďakujem pekne. Kolegyne, kolegovia, vystúpenie pána poslanca bolo posledné v rozprave, takže vyhlasujem všeobecnú rozpravu za skončenú. Mám informáciu, že chce zaujať stanovisko pán navrhovateľ. Má slovo pán podpredseda.
Mihál, Jozef, poslanec NR SR (2013-02-13):
Ďakujem, pani predsedajúca. Opäť ako pri prvom návrhu zákona, je mi veľmi ľúto, že nikto z kolegýň, kolegov neprejavil záujem vstúpiť do rozpravy a trošku rozvinúť diskusiu. Škoda. Ale o to viacej verím vo vašu podporu, pretože tu nejde ani o opozíciu, ani o vládu, ale tu ide o logiku, o zdravý sedliacky rozum, o to, aby ľudia boli motivovaní pracovať a aby za to dostali, čo si zaslúžia, a aby to nebolo úplne naopak. A práve v prípade veľmi sociálne citlivej skupiny žien na rodičovských dovolenkách. Veľmi pekne ďakujem.
Kollár, Boris, predseda NR SR (2021-05-27):
Ďakujem. Prosím, prezentujme sa a hlasujme. (Hlasovanie.) Prítomných 126 poslancov, za 85, proti 4, zdržalo sa 37. Konštatujem, že sme tento návrh schválili. Pani poslankyne, páni poslanci, odhlasovali sme v prvom čítaní vládny návrh zákona, o ktorom rokujeme v skrátenom legislatívnom konaní. Prosím predsedov príslušných výborov, ktorým bol vládny návrh zákona pridelený na prerokovanie, aby zvolali schôdze výborov. Vyhlasujem prestávku na rokovanie výborov na nevyhnutný čas. Potom pristúpime k druhému čítaniu o vládnom návrhu zákona. (Ruch v sále.) S procedurálnym návrhom vystúpi pán poslanec Vetrák. Nech sa páči, pán poslanec, máte slovo.
P. Hrušovský, predseda NR SR: (2004-12-10):
(Hlasovanie.) 141 prítomných, 34 za, 61 proti, 44 sa zdržalo, 2 nehlasovali. Bod 1 zo spoločnej správy sme neschválili. Budeme hlasovať o bode 2. (Hlasovanie.) 137 prítomných, 33 za, 66 proti, 37 sa zdržalo, 1 nehlasoval. Neschválili sme bod 2 zo spoločnej správy. Hlasujeme o bode 3, ktorý navrhol vyňať pán spoločný spravodajca na samostatné hlasovanie. (Hlasovanie.) 140 prítomných, 36 za, 36 proti, 66 sa zdržalo, 2 nehlasovali. Bod 3 zo spoločnej správy sme neschválili. Teraz budeme hlasovať o bode 11, ktorý bol tiež navrhnutý na samostatné hlasovanie. (Ruch v sále.) Hlasovanie je slobodným vyjadrením vôle poslancov, pán poslanec. (Hlasovanie.) 141 prítomných, 94 za, 35 proti, 11 sa zdržalo, 1 nehlasoval. Návrh sme schválili. Hlasujeme, páni poslanci, o bode 12.
Kočiš, Eduard, poslanec NR SR (2023-03-21):
Veľmi pekne ďakujem za slovo, zároveň ďakujem všetkým kolegom za faktické poznámky. Kolegyňa Vorobelová, ‚bezodkladne‛ sa myslí najmä to, že ak ideme do jedného systému, to znamená, bezodkladnosť je nahadzovanie jednej zápisnice aj na štatistický úrad a jedno to ,bezodkladne‛ znamená aj nahadzovanie rovno na stránku obce alebo mesta. Čiže toto sa bude robiť paralelne. Čiže tá bezodkladnosť je, myslím, že vyriešená. Kolega Ďurica naozaj vyjadril obavu, ktorú zdieľam aj ja, preto tento návrh zákona predkladáme, pretože možné falšovanie výsledkov volieb je spôsobené vždy iba tými ľuďmi, ktorí tieto hlasy sčítavajú. Čiže naozaj tá obava, si myslím, že je na mieste. Pán kolega Benčík, ak máte nejaké obavy, a preto vlastne pripravujete nejakú zmenu zákona, čiže naozaj my máme skutočne obavy, že členovia okrskových alebo miestnych, alebo okresných komisií môžu, ak chcú, pretože sú to všetko iba ľudia, naozaj zneužiť svoj, svoju právomoc a inštitút člena okrskovej alebo okresnej komisie a naozaj urobiť niečo, aby sa daný hlas niekomu nepripísal. To, že ste tu citoval nejaký, nejaký status o tom, že hlasy sčítava ESET, no ESET nesčítava hlasy, ESET iba dodáva antivírový program. Čiže ľudia, ktorí to tvrdia, naozaj nie príliš rozumejú celej problematike, takže naozaj sa nemusia báť, aby nejaký ESET sčítaval hlasy. Náš predseda Milan Uhrík sa naozaj vyjadril o tom, aby žiaden hlas národného a konzervatívneho a pronárodného voliča neprepadol. A celá kontextácia veci bola spojená iba v tom, aby ľudia a voliči volili strany alebo hnutia, ktoré naozaj majú šancu do tej Národnej rady Slovenskej republiky nielen preliezť, ale naozaj byť silnou súčasťou parlamentných lavíc, čiže takto to bolo spomínané. A čo sa týka pána kolegu Suska, veľmi pekne ďakujem za podporu a naozaj dúfam, že tento zákon prejde do druhého čítania.
Rafaj, Rafael, poslanec NR SR (2010-09-08):
Ďakujem. No posledný, ktorý vystúpil v rozprave, teda z tých oficiálnych, mám pocit, že sa snažil o určitú rekapituláciu aj isté vyviňovanie. No ale ja som šokovaný, že nie je dôležité, čo posudzujeme v prípade sochy Svätopluka, ale že rovnako dôležité je to, že kto bol autor – a tomu sa hovorí už kádrovanie. Tak to potom poďme kádrovať, ako to už bolo povedané, hercov, novinárov, spisovateľov, ale aj niektorých politológov, ktorí sa dnes tvária pravicovo a v ´68. vypisovali úvodníky do svojich knižiek. (Potlesk.) Kde sme to? To chceme sa vybrať na túto cestu? A, pán poslanec Zajac, prezraďte mi, prosím vás, kto je vlastne zodpovedný za to, že aj iní nahí občania Európskej únie skáču do Fontány di Trevi. Autor tej fontány, nebodaj?! (Smiech v sále.)
Pellegrini, Peter, podpredseda NR SR (2024-02-08):
Prosím, prezentujme sa a hlasujme o bode číslo 11 z druhého pozmeňujúceho návrhu pani poslankyne Remišovej. (Hlasovanie.) Prítomných 134 poslancov, za 19, proti 78, zdržalo sa 35, nehlasovali 2. Tento návrh sme neschválili.
Ódor, Ľudovít, predseda vlády SR (2023-05-18):
Áno, skončil som.
Danko, Andrej, predseda NR SR (2017-06-16):
(Reakcia z pléna.) Poprosím vás. (Reakcia ministra.) Áno, jasné. Už uzavretá. Ďakujem, pán minister. Nech sa páči, chce sa vyjadriť k rozprave pán spravodajca? Nie. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dodatkom k Protokolu o ťažkých kovoch z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 . Návrh vlády má tlač 545 a spoločná správa výborov má tlač 545a. Návrh vlády odôvodní minister životného prostredia pán Sólymos. Prosím ho, aby sa ujal slova.
Číž, Miroslav, podpredseda NR SR (2015-02-13):
Ďakujem, pán poslanec Mičovský.
Paška, Pavol, predseda NR SR (2014-05-15):
Pán poslanec Číž.
Blanár, Juraj, podpredseda NR SR (2022-09-27):
Teraz udeľujem slovo opäť spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému, aby predniesol spravodajskú informáciu. Nech sa páči.
Pellegrini, Peter, predseda NR SR (2016-02-11):
Ďalší v rozprave vystúpi pán poslanec Abrhan, pripraví sa pán poslanec Kuffa. Nech sa páči, pán poslanec, máte slovo.
Bugár, Béla, podpredseda NR SR (2011-07-06):
Pán poslanec Novotný.
Pellegrini, Peter, predseda NR SR (2023-12-19):
Najprv musíte povedať procedurálny, až potom...
Sulík, Richard, predseda NR SR (2011-03-23):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľka, pani spravodajkyňa? Prerušujem rokovanie o tomto bode programu. Nasledujúce štyri body, pri nasledujúcich štyroch bodoch je navrhovateľ minister hospodárstva Juraj Miškov, ktorý v tomto momente má stretnutie s premiérkou a jedným potenciálnym investorom, kde je nezastupiteľný aj z toho dôvodu, že nový štátny tajomník nastúpi až 1. apríla. Dúfam, že pán minister Miškov sa čoskoro dostaví. Hneď po ňom nasleduje, je navrhovateľ pán minister Figeľ, ktorý je na ceste sem, z tohto dôvodu vyhlasujem 15-minútovú prestávku. Pokračujeme ďalej o 9.26 hodine. (Prestávka.) (Po prestávke.) Dámy a páni, budeme pokračovať po prestávke. Medzičasom dorazil minister dopravy a pýtam sa, či je všeobecný súhlas, aby sme teraz pokračovali s bodom 14. (Súhlasná reakcia pléna.) Ďakujem pekne. Pre vašu informáciu body 10 až 13, kde je navrhovateľ minister Miškov budeme riešiť o 9.45 hodine, kedy by sa mal dostaviť. Pristúpime teda k prvému čítaniu o vládnom návrhu zákona o podpore energeticky a environmentálne úsporných motorových vozidiel a o zmene a doplnení niektorých zákonov . Vládny návrh zákona je uverejnený ako tlač 283, návrh na jeho pridelenie na prerokovanie výborom je v rozhodnutí číslo 271. Prosím, prvého podpredsedu vlády a ministra dopravy Jána Figeľa, aby vládny návrh zákona uviedol. Nech sa páči.
Zmajkovičová, Renáta, podpredsedníčka NR SR (2012-05-04):
Predseda vlády bude reagovať na faktické poznámky. Nech sa páči, pán predseda.
Laurenčík, Milan, podpredseda NR SR (2020-11-25):
Pán poslanec Miroslav Urban.
Pčolinský, Peter, podpredseda NR SR (2022-12-01):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásiť sa do rozpravy. Chce zaujať stanovisko navrhovateľ? Nie. Pán spravodajca? Nie. Prerušujem rokovanie o tomto bode programu. Pristúpime k druhému čítaniu... pani poslankyňa Monika Kozelová nie je prítomná, to znamená, tlač č. 1259 jej prepadáva. Pán poslanec Svrček nie je prítomný, čiže tlač 1132 prepadáva, opäť pán poslanec Svrček, tlač 1231, prepadáva, pán poslanec Svrček, 1232, prepadáva, týmto pozdravujem pána poslanca Svrčeka. Nakoľko sa mi minul papier, tak prerušujem rokovanie Národnej rady do 14.00 a vyhlasujem obednú prestávku. (Prerušenie rokovania o 12.54 hodine.) (Pokračovanie rokovania o 14.00 hodine.)
Štefanec, Ivan, poslanec NR SR (2013-06-17):
Ďakujem pekne, pani podpredsedníčka. Pán minister, vaše vystúpenie ma uistilo v tom, že tá situácia je naozaj vážna. Pretože vo vašom vystúpení ste sa ani náhodou nesnažili vysvetliť tunelovanie verejných zdrojov, ale vy ste sa venovali len kydaniu na druhých. Tým pádom ste nás uistili predovšetkým v tom, že situácia je naozaj vážna. Pán minister, je to váš škandál. Vy tu vládnete od roku 2006 s malou prestávkou a je pozoruhodné, že ani trošku necítite zodpovednosť za konanie vašej strany. Ďakujem pekne.
Jurinová, Erika, podpredsedníčka NR SR (2012-11-28):
Ďalší prihlásený do rozpravy, pán poslanec Petrák.
Blanár, Juraj, podpredseda NR SR (2021-12-02):
Pýtam sa teraz, vážené panie poslankyne, páni poslanci, kto má záujem prihlásiť sa do rozpravy ústne, môže tak urobiť. Pán poslanec Mazurek, pán poslanec Erik Tomáš. Uzatváram možnosť prihlásiť sa do rozpravy. Ako prvý pán poslanec Mazurek a ešte pán navrhovateľ, chcete hneď teraz? Nech sa páči, udeľujem slovo pánovi navrhovateľovi v zmysle rokovacieho poriadku. Nech sa páči.
Hlina, Alojz, poslanec NR SR (2014-12-04):
Viete, pán minister, že ako sa dá spolupracovať, keď ste nekorektný? A boli ste mimoriadne nekorektný, lebo kľudne si to môžete dohľadať. Ja som nikdy nič nepovedal, niečo v tom zmysle, že by som zakazoval niekomu niekde kandidovať. Fakt. A urobím a však možno tu chvíľku ešte budem, možno nie, neviem, ale nikdy nič také neurobím. Ale áno, zahlasujem, aj som zahlasoval za to, aby starosta vedel čítať aj písať, čo možno pre niekoho znamená, že som zakázal niekomu kandidovať, kto nevie čítať a písať. Ak ste to takto mysleli, tak, tak som s tým komfortný a to urobím aj na budúce. Podľa mňa starosta by mal vedieť čítať a písať. Čiže to, to je v poriadku, hej. Ale ostatné, ja len hovorím, že čo to znamená spoločensky, že pre niekoho, že nech sa s tým vysporiada. A podľa mňa fakt to bolo nekorektné, neviem, jak ste to mysleli osobne, že či ja sa bojím volieb, alebo nebojím. Benjamin Franklin myslím, že sedemkrát kandidoval, tomu sa hovorí vytrvalosť, kým ho zvolili. Aj ja som vytrvalý. Ale ja som do Národnej rady kandidoval iba raz a som tu a možno budem kandidovať druhý raz a neviem, či tu budem, ale nebojím sa volieb. Verte, že ja sa volieb nebojím. Nechcem sa tu s niečím pomerovať alebo pomerovať, to nie nie je môj problém. Ja som si dovolil upozorniť na to, že v určitý moment ľudia uveria vo svoje schopnosti až tak, že sa im to nezdá zvláštne, že by mali byť naraz na troch miestach, že sa to nedá, a oni urobia v sebe, že sa to dá a že to zvládnu. To som mu na to a je to podľa mňa na škodu veci, lebo nemôžte sa zmysluplne vyjadrovať k makroekonomickým ukazovateľom štátneho rozpočtu v jeden deň ráno a poobede ísť riešiť ríňu, ktorá spadla dôchodkyni, ktorú, sa nemá kto o ňu postarať. Nemôžte.
Kondrót, Maroš, poslanec NR SR (2018-10-17):
Dajte, prosím, hlasovať o druhom pozmeňujúcom návrhu poslanca, návrhu pána poslanca Karola Galeka.
Glváč, Martin, podpredseda NR SR (2018-12-05):
S faktickou poznámkou jedna poslankyňa. Končím možnosť prihlásiť sa. Pani poslankyňa Remišová, nech sa páči.
Ďuriš Nicholsonová, Lucia, podpredsedníčka NR SR (2018-05-17):
S reakciou na faktické poznámky pán poslanec Budaj.
Ďuriš Nicholsonová, Lucia, podpredsedníčka NR SR (2017-05-10):
Dve faktické poznámky na vaše vystúpenie, pán poslanec Dostál. Končím možnosť prihlásiť sa s faktickou poznámkou. Nech sa páči, pán poslanec Osuský.
Mazurek, Milan, poslanec NR SR (2018-03-14):
Vážený pán predsedajúci, vážené kolegyne, kolegovia, ako som si už zvykol, tak veľa vás tu nie je. Dvaja z koalície aktuálne. Alebo traja? To je dobré. Poslanci za Ľudovú stranu Naše Slovensko predkladajú do tohto pléna návrh zákona, ktorým sa mení Trestný a priestupkový zákon v tom zmysle, že sa znižuje vek trestnej a priestupkovej zodpovednosti všetkých páchateľov na 12 rokov, ujednotených 12 rokov aj pri trestnom činoch, aj pri priestupkoch. Týmto zákonom vlastne reagujeme na neustále sa zvyšujúcu kriminalitu rôznych skupín obyvateľstva, ktoré zneužívajú malé deti, ktoré nepodliehajú trestnej a priestupkovej zodpovednosti, na to, aby páchali najrôznejšie formy kriminality. Bližšie detaily o tomto návrhu zákona už poviem priamo v rozprave, aby mal každý možnosť prípadne reagovať a povedať k tomu čokoľvek, čo si myslí. Ďakujem. A týmto sa hlásim do rozpravy ako prvý.
Blanár, Juraj, podpredseda NR SR (2021-06-16):
Pán poslanec, ja som upozornil pani poslankyňu, tak buďte, prosím vás, korektný. Pani poslankyňa Anna Remiášová, ďalšia s faktickou poznámkou, nech sa páči.
Paška, Pavol, predseda NR SR (2013-10-15):
Takže poprosím teraz o hlasovanie o pridelení výborom a o lehotách.
Sulík, Richard, predseda NR SR (2010-11-04):
Ďakujem. Do rozpravy sa prihlásil pán poslanec Číž.
Blanár, Juraj, podpredseda NR SR (2022-05-24):
Pani poslankyňa Drábiková Lucia, nech sa páči.
Jurinová, Erika, podpredsedníčka NR SR (2015-10-02):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Froncovi.
Kollár, Boris, predseda NR SR (2021-11-04):
Budeme pokračovať. S faktickou poznámkou vystúpi pán poslanec Kuffa, nech sa páči. Aha, rozprava, dobre, ospravedlňujem sa, lebo nevidím, nevidím tunák na monitore, kto je v rozprave. Šíbl. Dobre. Pán poslanec Šíbl, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
Bugár, Béla, podpredseda NR SR (2016-12-06):
Pán poslanec, keby ste to zjedli už dávno, tak by nebol problém, lebo predpokladám, že papier nevycapíte takto. (Smiech a potlesk v sále.) Takže nech sa páči, pán podpredseda vlády Pellegrini, máte slovo. (Doznievanie potlesku.) [Rokovanie o návrhu vlády na skrátené legislatívne konanie o návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov , tlač 338.]
Čepček, Martin, poslanec NR SR (2021-05-13):
Ďakujem pekne. Vážení kolegovia, kolegyne, ja som tu pred pár dňami vystúpil a povedal som, že už vo februári som žiadal parlament formou pozmeňovacieho návrhu o to, aby sa pripravil pandemický zákon alebo nejaká alternatíva pandemického zákona, bolo to 25. februára. Potom som to formou uznesenia predložil 23. marca, aby vláda pripravila pandemický zákon, zaradené to bolo po jeden a pol mesiaci na schôdzu, hlasovalo sa o tom pred pár dňami. Nerozumiem situácii, že pandémiu tu máme 14 mesiacov a pandemický zákon je predložený na poslednú chvíľu, resp. alternatíva, lebo je to len hospodárska mobilizácia. Tento zákon sa týka päť a pol milióna obyvateľov, a preto si myslím, že by si zaslúžil medzirezortné pripomienkové konanie. Keďže je to tak vážny zákon, ktorý sa týka väčšiny Slovenska, ja som už vyhlásil predvčerom, že čo sa týka skrátenia legislatívneho procesu tohto zákona, tak to nepodporím, keďže som si žiadal, aby tam bolo medzirezortné pripomienkové konanie. Ďakujem.
Baránik, Alojz, poslanec NR SR (2020-09-29):
Vážený pán kolega, s veľkou väčšinou toho, čo ste povedali, súhlasím. Súhlasím s tým, že prioritou by mal byť človek, súhlasím s tým, že je potrebné zvýšiť mieru zodpovednosti všetkých ľudí voči svojmu konaniu a voči svojmu okoliu. Súhlasím s tým, že by sme nemali sa podriaďovať mamone, že veľkosť ducha je dôležitejšia ako peniaze, ale nesúhlasím s niektorými vecami, ktoré ste možnože nepovedali. Jedna z nich je znenie ústavy. Článok 15 hovorí, každý má právo na život, ľudský život je hodný ochrany už pred narodením. Nič sa tam nehovorí o počatí. Nikto nesmie byť pozbavený života, trest smrti sa nepripúšťa. A teraz, podľa tohto článku nie je porušením práva, ak bol niekto zbavený života v súvislosti s konaním, ktoré podľa zákona nie je trestné. Čiže nič sa o počatí nehovorí. Ústava výslovne vyvažuje práva ženy s právom na život embrya a to sú vážne otázky, ktorým sa vyhýbate a k ktorým sa, k ktorým nechcete vyjadrovať, pretože viete, že toto je, čo ste, čo tu presadzujete, je pohľad muža. Je to pohľad, ktorý hovorí o tom, že žena je výrobňa detí a že nemá do toho čo hovoriť, že či dieťa porodí, alebo neporodí. To proste odmietam, takéto niečo. A treba to vziať v úvahu a súhlasím so všetkým, čo ste povedali, že ženám treba pomáhať a treba, treba podporovať pôrodnosť a treba urobiť všetko pre to, aby ženy... (Prerušenie vystúpenia časomerom.)
Mezenská, Helena, poslankyňa NR SR (2014-03-19):
Tak vzhľadom na to, aký konkrétny praktický úžitok predstavuje, či už jedna, alebo druhá inšpekcia – Štátna energetická alebo Slovenská obchodná – s tým, že väčšinou posielajú v svojich vyjadreniach a stanoviskách spotrebiteľa na súd, tak naozaj ja práve za racionálne považujem, ak sa zlučujú tieto dva úrady, pretože chcem zdôrazniť, naozaj zo spotrebiteľskej praxe vyplýva, že čoraz menej sa môže spotrebiteľ s oprávnenými nárokmi, preukázanými dôvodmi obrátiť či na jednu, či na druhú inšpekciu. Preto ja, naopak, zase tento návrh v tom lepšom prípade vítam ako možnosť zracionalizovať náklady využívané na verejnú správu. Okrem iného v mnohých prípadoch práve pri riešení konkrétnych problémov z energetického prostredia, problémov spotrebiteľov, sa nevedeli obe inšpekcie medzi sebou kompetenčne dohodnúť. Započali takto medzi sebou pingpong, z ktorého vlastne horúci zemiak ostal v rukách spotrebiteľa. Takže ja tento pozmeňujúci návrh nepodporím.
Kollár, Boris, predseda NR SR (2021-06-15):
S fakticky... reagujem, teda registrujem tuná päť faktických poznámok. S prvou vystúpi pán poslanec Suja, nech sa páči, máte slovo.
Gál, Gábor, poslanec NR SR (2012-12-18):
Ďakujem za slovo. Milujem tieto poznámky do radov opozície a do radov koalície žiadne, no už sme si zvykli, z predstaviteľov OĽaNO ste tu len traja, samí experti na právo, samozrejme! Pán poslanec Viskupič, k veci boli vystúpenia, ktoré dávali rečníci, ktorí boli prihlásení predovšetkým písomne, až na pár výnimiek boli teda aj ústne prihlásení rečníci, ktorí debatovali k téme. Ostatné príspevky do tejto debaty, do tej rozpravy, túto debatu o stave justície úplne zabili. Ale doslovne zabili. Vystúpenie, vystúpenie a la uspávač hadov, prepáč, pán kolega, k ničomu nevedie a keď si dával pozor, tak si si mohol všimnúť, že auditórium aj z koalície, aj z opozície odišlo práve vtedy, keď prišli na rad vystúpenia notorických polyhistorov, ktorí ku všetkému vystupujú a všetkému rozumejú, ale prínos do tej debaty je troška taký vágnejší. Podobnú poznámku musím tlmočiť aj z úst pána podpredsedu parlamentu Figeľa, ktorý nemôže vystúpiť, ale boli, bola tu celá opozícia, kým sme sa bavili o téme a nie o topánkach, o neviem akých zážitkoch zo súkromného života, o téme. A bavili sme sa. Táto diskusia nebola bezcenná. Malo to svoj význam. Ale len dovtedy, kým sme sa nebavili o rôznych veciach, len nie o stave justície. A dovtedy tu bol každý. (Potlesk.)
Jurinová, Erika, podpredsedníčka NR SR (2013-02-08):
Pani poslankyňa Mezenská.
Laurenčík, Milan, podpredseda NR SR (2021-12-03):
Ďakujem. Žiada si zaujať stanovisko k rozprave pán spravodajca? Nech sa páči.
Stohlová, Tamara, poslankyňa NR SR (2023-12-15):
Ďakujem za slovo, pán predsedajúci, a ďakujem kolegovi Kiššovi za jeho príspevok. Ty si hovoril o nepotrebnosti nových inštitúcií, orgánov, ministerstiev a ja úplne súhlasím. Cestovný ruch na Slovensku naozaj potrebuje všetky iné kroky na nejaké povzbudenie, ale, ale tvorba alebo vytvorenie nového ministerstva medzi nimi naozaj nie je. Napríklad keď sa pozrieme na taký prírodný turizmus, to je budúcnosť turizmu ako takého. Je to niečo, čo Slovensku môže zabezpečiť perspektívne ekonomický rozvoj práve v tých, aj práve v tých najproblematickejších oblastiach. No ale máme tu taký problém a háčik, najmä keď sa pozreme na nominantov strany SNS, že tento prírodný turizmus má za prvý cieľ ochranu prírody, pretože práve príroda, to najcennejšie je to, za čím ľudia chodia v rámci prírodného turizmu, okolo nej sa to celé točí. No a práve od vlády samotnej aj od nominantov strany SNS, ktorí chcú vytvorenie takéhoto nového ministerstva, ktorí vraj chcú povzbudiť cestovný ruch na Slovensku, tak vidíme celkom opačné kroky, je tu vyhrážanie sa rušením národných parkov, vyhrážanie sa strieľaním vlkov ako nejakej okrem iného aj atrakcie v rámci toho prírodného turizmu, vidíme odvolávanie kompetentných ľudí v rámci ochrany prírody a ich nahrádzaním nejakými straníckymi kádrami, okresnými predsedami. No takto to naozaj nemá vyzerať, všetko to, čo som spomenula, práve tie kroky vedúce k vyššej ochrane prírody, kompetentní ľudia na svojom mieste, vyššia ochrana zonácie, to všetko sú prvé kroky, ktorými môžme podporiť cestovný ruch na Slovensku, ale znova opakujem, vytvorenie nového ministerstva medzi takýmito naliehavými krokmi jednoznačne nie je. Ďakujem. (Potlesk.)
Senko, Ján, poslanec NR SR (2014-09-10):
Pán poslanec, je to neskutočné, čo všetko ty vieš posplietať, dať dokopy, vyvodiť z toho nejaké závery, úsudok a dezinformovať verejnosť len preto, aby si nejakým spôsobom u svojich občanov získaval sympatie. No, vážení občania, dávajte si pozor na to, čo hovorí pán poslanec Hlina, pretože raz hovorí tak, že treba meniť banský zákon a čím najskôr vzhľadom na to, aby netrpela verejnosť v dotknutých územiach. A potom dnes, čuduj sa svete, hovorí, že prečo sa nespájajú niektoré veci. My sme úprimne išli, pán poslanec, do toho, aby sme pomohli ľuďom na Podpoľaní a v Kremnici, s úprimnou snahou sme veci posudzovali. A vieš, kto spôsobil škody tomuto štátu z hľadiska toho, aby mohol mať pokuty? Druhá Dzurindova vláda a ešte aj s ministrom Ruskom, keď sa teraz štát obáva o to, že či náhodou o 3,2 mld. eur v súvislosti s retroaktívnymi účinkami rozhodnutia ministerstva vo vtedajšom období môže Slovensko prísť o takúto vysokú sumu. My, keď sme chceli nejakým spôsobom rozumne rozhodnúť, tak sme museli citlivo pristupovať k zmene tohto zákona. Takže váž, prosím ťa, slová a nesplietaj.
Pčolinský, Peter, podpredseda NR SR (2023-02-09):
Prepáčte, pán poslanec. Prosím vás, prihláste sa ešte raz s tými faktickými. Nemec, Mierna, kto bol ďalší? Vetrák. Pán poslanec Pročko, vy ste tam neboli. (Reakcia z pléna: „Povedali ste, prihláste sa.“ ) Nie, len tých, ktorých som čítal poprosím. Nemec, Mierna, Vetrák, Kremský a pán poslanec Viskupič. Dobre, čiže vrátiť čas pánovi poslancovi Nemcovi. Nech sa páči.
P. Hrušovský, predseda NR SR: (2004-03-17):
Pristúpime k hlasovaniu o návrhu skupiny poslancov Národnej rady Slovenskej republiky na zriadenie Výboru Národnej rady Slovenskej republiky na kontrolu a koordináciu reforiem (tlač 583). Prosím teraz pani poslankyňu Martinákovú, aby návrh uznesenia predniesla Národnej rade. Nech sa páči. Z. Martináková, poslankyňa: Ďakujem za slovo, pán predseda. Prosím, aby ste dali hlasovať o návrhu na uznesenie Národnej rady na zriadenie ďalšieho výboru Národnej rady Slovenskej republiky. (Ruch v sále.) Návrh uznesenia znie: Národná rada Slovenskej republiky podľa čl. 92 ods. 1 Ústavy Slovenskej republiky a podľa § 2 ods. 3 písm. b) a § 45 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky...
Kažimír, Peter, podpredseda vlády a minister financií SR (2018-10-18):
Ďakujem. Cieľom predkladanej novely zákona o riešení krízovej situácie je zvýšenie odolnosti slovenských bánk v prípade, ak sa vyskytnú krízové situácie. Novela zavádza novú triedu nezabezpečených dlhových nástrojov v hierarchii konkurzného konania. Banky ich môžu použiť v prípade financovania riešenia krízy tak, aby boli ochránené finančné prostriedky klientov a prostriedky štátneho rozpočtu. Banky si prípadné problémy budú riešiť z vlastných zdrojov. Podporuje sa teda využívanie bankami financovaného riešenia vlastných problémov, ide o tzv. bail-in namiesto štátom financovaného riešenia, tzv. bail-out, ktorý bol tak populárny, nepríjemne populárny počas vrcholov krízy po roku 2008. Súčasťou novely sú aj novely iných zákonov, ktoré vyplynuli z potreby zabezpečenia včasnej transpozície európskych smerníc a nariadení, ako aj zmeny vyplývajúce z aplikačnej praxe. Tými sú najmä zákon o bankách, zákon o cenných papieroch, zákon o dohľade, zákon o platobných službách a zákon o kolektívnom investovaní. Návrhy noviel predstavujú komplexnú právnu úpravu rôznych právnych vzťahov na finančnom trhu, tak aby bolo obmedzené riziko vzniku krízových situácií a zvýšila sa efektivita finančných inštitúcií v záujme zvýšenia stability finančného trhu Slovenskej republiky. Návrh zákona bol podľa legislatívnych pravidiel predložený na vnútrokomunitárne pripomienkové konanie aj Európskej centrálnej banke a pripomienky Európskej centrálnej banky boli plne zapracované do predkladaného návrhu zákona. Toľko na úvod. Ďakujem.
Danko, Andrej, predseda NR SR (2016-05-25):
Ďakujem, pán poslanec. Na vystúpenie pána poslanca Gábora Gála je päť faktických poznámok. Uzatváram možnosť prihlásenia sa s faktickými poznámkami. Poprosím pána poslanca pána Martina Poliačika s faktickou poznámkou.
Hrnčiar, Andrej, podpredseda NR SR (2018-11-21):
Pán poslanec Dostál. Nie je v rokovacej sále, stráca poradie. Pán poslanec... Aha, pardon. (Zasmiatie sa v sále, lebo poslanec už stojí za rečníckym pultom.) Ja som vás pozeral v lavici. Pardon. Nech sa páči.
Figeľ, Ján, podpredseda NR SR (2012-11-28):
Na vystúpenia pána ministra sú tri faktické poznámky, končím možnosť prihlásiť sa. Nech sa páči, pán Lipšic.
Zmajkovičová, Renáta, podpredsedníčka NR SR (2014-01-30):
Pán poslanec Kaník.
V. Veteška, podpredseda NR SR: (2004-12-10):
A končím rozpravu. A zároveň aj prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona ste dostali ako tlač 918, návrh na jeho pridelenie na prerokovanie výborom máte v rozhodnutí č. 931. Prosím podpredsedu vlády a ministra spravodlivosti pána Daniela Lipšica, aby uviedol vládny návrh zákona.
Blanár, Juraj, podpredseda NR SR (2020-12-17):
Ďalší v poradí – pán poslanec Ďurica.
Bugár, Béla, podpredseda NR SR (2017-03-28):
Pán poslanec Antal.
Danko, Andrej, predseda NR SR (2017-06-16):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam, či sa chce niekto prihlásiť do rozpravy ústne. Nie. Uzatváram možnosť prihlásenia sa do rozpravy ústne. (Reakcia z pléna.) Nejde vám karta? Pani poslankyňa Zemanová sa prihlásila do, uzatváram teda možnosť prihlásenia do rozpravy ústne. Je prihlásená pani poslankyňa Zemanová, nech sa páči.
Číž, Miroslav, podpredseda NR SR (2015-09-23):
Ďakujem pán minister. Spravodajcom, ktorého navrhol navrhnutý gestorský výbor je opäť pán Holeva. Má slovo.
Žiga, Peter, podpredseda NR SR (2024-04-18):
Dávam hlasovať, aby sme pristúpili k tretiemu čítaniu ihneď. (Hlasovanie.) 146 prítomných, 103 za, 11 proti, 29 sa zdržalo, 3 nehlasovali. Sme v treťom čítaní , otváram rozpravu v rámci tretieho čítania. Hlási sa niekto z poslancov do rozpravy? Nie je tomu tak, končím možnosť prihlásiť sa do rozpravy a vyhlasujem ju za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Paška, Pavol, predseda NR SR (2012-10-26):
Je všeobecný súhlas? (Súhlasná reakcia pléna.) Čiže potom ale začneme v poradí 54, 55, 56 s tým, že bude spoločná rozprava. Dobre? Čiže najprv prednesie prvý navrhovateľ bod 54, potom druhý a bude spoločná rozprava po ukončení bodov 48. Súhlas? (Súhlasná reakcia pléna.) Ďakujem. Vyhlasujem prestávku do 11.50 hodiny. A potom budeme bez prestávky rokovať do 15.00 hodiny. (Prestávka.) (Po prestávke.) (Zaznievanie gongu.)
Kaník, Ľudovít, poslanec NR SR (2012-08-03):
Vážené dámy, vážení páni, to čo ste predviedli teraz je veľmi smutné, takto isto prišlo sem skrátené legislatívne konanie a teraz kričte, že nech mi odoberú slovo, no, nech sa páči, páni, áno, Miroslav, no zakrič, že treba mi zobrať slovo! Takto... (Prerušenie vystúpenia predsedajúcim.)
Kleinert, Dana, poslankyňa NR SR (2024-01-10):
Ďakujem. Chcem na vás reagovať, pán Hlina. Vlastne je to podobné ako som to mala vo faktickej už včera aj v rozprave, aj prednedávnom, hovoril o tom aj dnes Ivo Štefunko, a je to absolútne kľúčová téma na prežitie Slovenska, ktorá je tejto koalícii ale úplne ukradnutá. Sú to naše deti, ktoré naozaj reálne odchádzajú húfne preč a každé piate sa reálne už neobzrie naspäť. Nám odchádza budúcnosť a ja naozaj nechápem, mne to fakt mozog neberie, ako vám to v koalícii môže byť takto príšerne jedno. Ako si vy predstavujete budúcnosť, či stačí vám fakt, že bude len tá vaša, tá vaša jediná, ktorá bude úplne bez ohľadu na spoluobčanov, len vy, tá vaša vlastná egoistická budúcnosť. A toto, ako tu vláda znásilňuje procesy, ako úplne popiera v praxi to, čo učíme deti v školách, na vysokých školách, to je tak do neba volajúca hanba, že napríklad ja sa s týmto pocitom skoro každé ráno budím. Veď prečo by sa tie deti mali vrátiť niekam, kde vedia, že tu nejaké právo či morálka je len kus handry. Prečo by sa mali chcieť vrátiť, keď vedia, že sú tu pedagógovia, ktorí si vynucujú akože rešpekt iba z pozície moci. Prečo by sa mali vrátiť, keď tu je najnovšie premiér, ktorý sa vysmieva študentovi kvôli vzhľadu. Niečo tak nízke a úbohé. A inak táto samotná budova má fascinuje už dávno, preto ma potešila aj vaša metafora. Ono totiž ako vyzerá, to je niečo úplne symptomatické, od rušenia noriem, ignorovania zákonov až po v betóne zaliate vzácne keltské pamiatky, ktoré padli za obeť niečomu tak bezobsažnému ako sú garáže, a to je fakt hanba. Ďakujem.
Poliačik, Martin, poslanec NR SR (2018-11-27):
Ďakujem veľmi pekne. Dávam procedurálny návrh, aby Národná rada zaviazala aspoň jedného člena vlády, aby sa zúčastnil teda zajtrajšej rozpravy. Považujem za vrcholne neslušné a neúctivé k Národnej rade, že pán premiér príde, povie stanovisko, ktoré je založené, bohužiaľ, na mylných predpokladoch, nie je pravdivé a nedáva možnosť Národnej rade zareagovať na to, čo tu práve predviedol. Preto dávam návrh a dajte o tom, prosím, hlasovať, aby Národná rada zaviazala vládu, aby tu zajtra jeden z jej príslušníkov, jeden z jej členov bol prítomný.
I. Mikloš, podpredseda vlády a minister financií SR: (2005-01-18):
Pani poslankyňa, pýtate sa, čo sa stalo. Stalo sa to, že dostatočné podklady a informácie na rozhodnutie o posúdení aj nákladov na dokončenie, ale najmä nákladov na prevádzku, požadovaných nákladov na rekonštrukciu existujúcich scén a zároveň analýzu kapacít sme mali, ja osobne som to mal až v roku 2003, aj na základe tej štúdie, ktorú dom spomínal, a ja som to viackrát verejne povedal a môžem to zopakovať, áno, neboli sme dobre informovaní,  možno povedať až, že sme boli zavádzaní z hľadiska toho, koľko prostriedkov je potrebných a čo všetko sa s nimi dá urobiť. Konkrétne, keď sme schvaľovali rozpočet na rok 2001 alebo rozpočet na rok 2002, tak sme boli informovaní ministrom kultúry vtedajším, že ak schválime tú čiastku, ktorú sme potom schválili, tak budeme sedieť na premiére opery v septembri roku 2002. Schválili sme ju, nesedeli sme tam. A druhá vec k tomu. Nie, nie je to pravda, čo hovoríte. Z hľadiska toho, o čom sa vtedy hovorilo vo výbore alebo ako ste to tak interpretovali, ja som to interpretoval inak, pretože ak ste to interpretovali tak, že nájdeme investora, ktorý vstúpi do pôvodného projektu, tak to je absolútne, ale absolútne nereálne. Čiže vstup investora bol podmienený istou modifikáciou toho projektu, pretože nikto, žiaden súkromný investor do pôvodného projektu jednoducho nevstúpi. Čiže ja som to chápal naozaj tak, že ak ten investor tam má vstúpiť, musí dôjsť k istej modifikácii a k zmenám. Ďakujem pekne.
Hraško, Igor, poslanec NR SR (2014-11-09):
Ďakujem za slovo. Opäť sme sa dostali úplne niekde inde, ako je dôvod tejto schôdze, a to je odvolávanie Fica. Odvolávanie Fica za to, že už pretiekol pohár trpezlivosti vzhľadom k tomu, že tých káuz a okrádania občanov Slovenskej republiky je už naozaj veľa. A to piešťanské cétečko je naozaj len tou poslednou kvapkou, aj ten Medical Group je s tým zapojený, to je už len naozaj to posledné, posledná inštancia, ktorá do tohto celého prispela. 105 káuz smeráckej vlády od jej nástupu v roku 2012 je, myslím si, moc. Ujdené milióny až miliardy, to je ten pravý dôvod, nie Belize, nie Medical Group, aj keď aj tá ukradla veľa z toho štátneho rozpočtu, pretože tie kšefty, ktoré dostáva, určite neboli len tak. Tu sa jedná o rozkrádanie verejných zdrojov! Verejných zdrojov, ktoré sú určené pre občanov Slovenskej republiky, majú byť použité zmysluplne a vláda Slovenskej republiky sa má starať o to, aby sa tak dialo. Ale táto vláda sa tak nestará, za tú je zodpovedný predseda vlády Robert Fico. A jeho tu práve kvôli týmto dôvodom odvolávame! Nie kvôli pochybnému cétečku v Piešťanoch, to je už len tá posledná kauza. Tak si to láskavo uvedomte, aj vy, pán Paška, aj vy, kolegovia zo SMER-u, páni ministri aj všetci poslanci, ktorí ste tu, pretože stále odbočujete od témy. To sú vaše kauzy, to sú vaše ukradnuté milióny, ktorí ste prispeli tým, že schvaľujete zákony, ktoré to umožňujú. Áno, všetko sa deje v súlade so zákonom, pretože ste si také zákony schválili, a tým pádom pridelili financie, ktoré mali ostať v rozpočte pre občanov Slovenska, vybraným firmám, vybraným kamarátom, vybraným podnikateľom. Tie peniaze mali ostať pre občanov Slovenskej republiky, nie pre zberbu, ktorá je nenažraná a stále bude nenažraná, pretože s mocou rastie chuť.
J. Kužma, poslanec: (2001-09-04):
Ešte by som doplnil kolegu Cupera, títo občania tieto lesy neužívajú. Užívajú ich Vojenské lesy, ktoré bez ohľadu na stav vlastníctva plánujú ťažbu a tieto lesy aj využívajú mimo cvičenia. Tu si myslím, že správa a užívanie lesov by malo byť zohľadnené a odvodené od vlastníckych práv a takisto režim mimo vojenského výcviku by sa mal podriadiť tomuto režimu. Z tohto dôvodu predložený zákon podporujem. Ďakujem. I. Presperín, podpredseda NR SR: Ďakujem. Jedna faktická poznámka k vášmu vystúpeniu, pán poslanec. Pán poslanec Rusnák, pán poslanec Cuper sa hlási dodatočne. Takže dvaja páni poslanci. Končím možnosť ďalších prihlásení sa do faktických poznámok. Pán poslanec Rusnák, máš slovo.
Danko, Andrej, predseda NR SR (2019-04-05):
Pán poslanec Petrák.
Figeľ, Ján, podpredseda NR SR (2014-12-12):
Naozaj? Na vystúpenie pána poslanca sú dve faktické poznámky. Nech sa páči, Lucia Žitňanská s prvou.
Novotný, Viliam, poslanec NR SR (2014-11-09):
Ďakujem pekne za slovo. Ja len chcem povedať alebo doplniť k tomu, čo hovoril pán poslanec Lipšic. Ja som si ani nerobil nejaké veľké nádeje, pán poslanec Lipšic je v tomto konzekventnejší, že pani ministerka mu dá k dispozícii tú utajenú štúdiu. Pani ministerka sa tvárila, že teda utajenú štúdiu nám k dispozícii dať nemôže. Ja som len žiadal, určite sa na to pamätáte, na ostatnej schôdzi, aj na výbore pre zdravotníctvo, aj tu v pléne Národnej rady. My sme požiadali ministerstvo zdravotníctva, pani ministerku, o správu o pripravovanej výstavbe novej nemocnice v Bratislave, pretože máme len mediálne informácie a informácie sprostredkované od lekárskych združení a asociácií, ktoré rokovali s ministerstvom, že vraj to bude stáť nejakých 250 mil. eur a že je to celé tak vypočítané, že bude to nielenže návratná táto investícia pre toho, kto to postaví, ale dokonca, že na tom ešte aj zarobí a bude z toho mať aj na krytie celej zdravotnej starostlivosti, čo sa mi zdá veľmi nereálne aj vo vzťahu k tomu, čo tu hovoril pán minister Kažimír pred chvíľočkou, že bratislavská nemocnica, je to naozaj pravda, je najviac sa zadlžujúcou nemocnicou na Slovensku. Tak viete, pri existujúcich platbách za zdravotnú starostlivosť je bratislavská nemocnica najzadlženejšou alebo najviac sa zadlžujúcou. Príde tu nová nemocnica, bude mať zrejme rovnaké platby – alebo iné? – neviem, od zdravotných poisťovní a nielen že sa nebude zadlžovať, bude mať na zdravotnú starostlivosť, ale ešte aj ten investor zarobí na tie finančné prostriedky, za ktoré tú nemocnicu postaví, za 250 miliónov. Veľmi nereálne. Ja som sa tejto správy nedočkal, ale budem ju požadovať aj od nového ministra pána Čisláka.
M. Číž, podpredseda NR SR: (2007-09-19):
Vážené kolegyne, budeme hlasovať o tomto návrhu uznesenia. Opäť pripomínam že podľa čl. 84 Ústavy Slovenskej republiky na vyslovenie súhlasu s medzinárodnou zmluvou  v zmysle čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. (Hlasovanie.) Prítomných 133 poslancov, za návrh 128 poslancov, nehlasovalo 5 poslancov. Konštatujem, že Národná rada vyslovila súhlas s pristúpením k uvedenej dohode. Vážené kolegyne, kolegovia, tým sme vyčerpali  hlasovanie o všetkých prerokovaných bodoch programu, budeme pokračovať v rámci schváleného programu. Ale predsa len vyhlasujem 5-minútovú prestávku, aby sme vytvorili dôstojné prostredie pre pokračovanie v našom programe. Takže je 5 minút prestávka, páni poslanci, a tí, ktorí chcú zostať v sále, majú možnosť zostať v sále a tých, ktorí nechcú byť v sále, poprosím, aby sálu opustili. (Prestávka.) (Po prestávke.)
Číž, Miroslav, podpredseda NR SR (2015-04-15):
Poslanec Matovič. Pozorujem, nie je v sále. Pán Matovič nie je v sále. Takže má slovo pán poslanec Galko.
Laurenčík, Milan, podpredseda NR SR (2020-11-25):
Pán poslanec Miroslav Suja.
Vážny, Ľubomír, generálny riaditeľ Sociálnej poisťovne (2018-06-19):
Ďakujem. Vážená pani podpredsedníčka Národnej rady, vážené panie poslankyne, páni poslanci, v súlade s príslušnými ustanoveniami zákona č. 461/2003 Z. z. o sociálnom poistení v znení neskorších predpisov predkladám návrh účtovnej závierky Sociálnej poisťovne za rok 2017. Návrh bol prerokovaný v Dozornej rade Sociálnej poisťovne dňa 17. 4. 2018. Následne bola účtovná závierka schválená vo vláde Slovenskej republiky dňa 9. 5. 2018 uznesením č. 218 a tiež Výbor Národnej rady Slovenskej republiky pre sociálne veci schválil uznesenie, ktorým odporúča Národnej rade Slovenskej republiky návrh účtovnej závierky Sociálnej poisťovne za rok 2017 schváliť. Predmetný návrh je spracovaný v súlade so zákonom č. 431/2002 Z. z. o účtovníctve a v súlade s príslušnými opatreniami Ministerstva financií Slovenskej republiky vzťahujúcimi sa na hodnotené účtovné obdobie, to znamená rok 2017. Návrh účtovnej závierky obsahuje súvahu, výkaz ziskov a strát, ktoré vyjadrujú celkovú majetkovú a finančnú situáciu, ako aj stav pohľadávok a záväzkov a rozdiel majetku a záväzkov, ďalej obsahuje poznámky, ktoré komentujú, dopĺňajú a prezentujú položky účtovných výkazov a tiež tabuľkovú časť, ktorá dopĺňa číselnými údajmi poznámky. Súčasťou návrhu účtovnej závierky Sociálnej poisťovne je v súlade so zákonom o sociálnom poistení tiež správa o kontrolnej činnosti Dozornej rady Sociálnej poisťovne za rok 2017. Článok VIII poznámok rieši plnenie rozpočtu príjmov a výdavkov Sociálnej poisťovne a tvorbu fondov k 31. decembru 2017. Príjmy Sociálnej poisťovne v bežnom roku 2017 dosiahli výšku 7,747 mld. eur, čo predstavuje 101,32-percentné plnenie schváleného rozpočtu na rok 2017. Zdroje Sociálnej poisťovne, to znamená príjmy vrátane prevodu prostriedkov z minulého roku, ktorý bol v objeme 529 mil. eur, teda zdroje Sociálnej poisťovne celkom predstavovali výšku 8,276 mld. eur. Výdavky Sociálnej poisťovne v roku 2017 dosiahli výšku 7,711 mld. eur, čo predstavuje 100,92-percentné plnenie schváleného rozpočtu na rok 2017. Najväčší podiel na výdavkoch bol vo výdavkoch základného fondu starobného poistenia a základného fondu invalidného poistenia, spolu 6,766 mld. eur, čo predstavuje 87,75 % z celkových výdavkov Sociálnej poisťovne. Hospodárenie Sociálnej poisťovne v roku 2017 skončilo bilančným rozdielom v sume plus 566 mil. eur, čo je o 17,758 mil. viac alebo lepší výsledok, ako sa predpokladalo v schválenom rozpočte na rok 2017. Hospodárenie Sociálnej poisťovne bolo aj v roku 2017 významnou mierou ovplyvnené druhým dôchodkovým pilierom. Sociálna poisťovňa postúpila v roku 2017 dôchodkovým správcovským spoločnostiam príspevky na starobné dôchodkové sporenie vo výške 525,083 mil. eur. Detailnejšie údaje o týchto skutočnostiach sú v predkladanom materiáli. Vážené panie poslankyne, vážení páni poslanci, dovoľujem si vás požiadať o schválenie účtovnej závierky Sociálnej poisťovne za rok 2017. Ďakujem za pozornosť.
Viskupič, Jozef, poslanec NR SR (2012-07-02):
Ďakujem. Ja by som chcel, keďže som záveru toho celkom nerozumel. Richard, pýtal si sa na možnú podporu tohto zákona, a že či nie je, alebo tejto novely zákona, a či nie je trošička mierne populistický v tej miere, že chce riešiť niečo, čo by sa dalo riešiť komplexnejšie? Iba na to odpoveď. Ďakujem.
Daniš, Zoltán, poslanec NR SR (2013-09-13):
Ďakujem, pani predsedajúca. Pán poslanec Brocka, chcem úvodom hneď poznamenať, že vonkoncom nesúhlasím s tou vašou filozofiou, tak ako ste ju vy komentovali: Keď je situácia na trhu zlá, sprísňovať podmienky by sa nemali. Nuž ja si, naopak, myslím, že nakoniec týka sa to len tej časti tých nepoctivých podnikateľov. Ako potom sa budú stavať k tej otázke tí dnešní slušní, keď to pôjde aj tak? A nakoniec tá dolná hranica sa prakticky dneska posúva. Chcem ešte jednu vec, pán Brocka, vám pripomenúť, a to už aj v prvom čítaní ste fakticky spochybňovali vôbec fakt, či nelegálna práca rastie, alebo nie. Nuž ja osobne sa nedívam na štatistiky a myslím, že väčšina ľudí to takto cíti a chápe. Keby ste sa lepšie pozerali okolo, však žijeme v jednej republike, tak určite väčšina ľudí nepochybuje, že je to tak. Preto som skutočne nemilo prekvapený týmto vaším postojom, pretože prakticky nieže by ste v zásade odsudzovali tento spôsob zamestnávania ľudí, ale naopak. Naopak, vysvetľujete, prečo by sa sankcie v takomto prípade uplatňovať nemali. Ďakujem.
Bugár, Béla, podpredseda NR SR (2017-03-22):
Ďakujem pekne, pán podpredseda. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Jozefovi Bučekovi. Nech sa páči.
Sulík, Richard, predseda NR SR (2011-03-29):
Pán Brocka, prosím vás, nevykrikujte, dobre.
Kažimír, Peter, minister financií SR (2016-10-12):
Ďakujem veľmi pekne. Ja som o tomto zákone hovoril v prvom čítaní. Ide o kľúčovú transpozíciu európskeho práva. A chcem ešte povedať, že potom v podstate počas legislatívneho procesu gestorský výbor pre financie a rozpočet odporučil schváliť novelu zákona s pozmeňujúcimi návrhmi, ktorých cieľom je vyprecizovanie zákona, ale napríklad aj uľahčenie podania príkazu na registráciu zmluvného záložného práva do registra záložných práv pri existencii dvoch centrálnych depozitárov. A takisto sú tam nejaké ďalšie legislatívno-technické úpravy. Ďakujem veľmi pekne.
Viskupič, Jozef, poslanec NR SR (2012-06-21):
Ďakujem. Na základe toho, čo ste hovorili v rozprave, si dovolím poznamenať jednu vec, že malý úspech sa nám predsa len podaril, pretože vždy, keď sa bavíme o takto zásadných otázkach, tak za tú moju krátku parlamentnú prítomnosť som si všimol, že musíme vyfasovať trest. Ten trest je nočné rokovanie, bavenie sa o mechanizme, ktorý bude platiť niekoľko rokov, niekoľko generácií, a nie je možný výstup z neho, sú s ním spojené obrovské riziká, ktoré sa snažia od 9.00 hodiny ráno tu rečníci opísať, a možno aj v márnej snahe presvedčiť kolegov, ktorí sa k tomuto snažia alebo budú snažiť pripojiť svojim hlasovaním za, tak sme teraz zase historicky tesne hlasovaním pred vaším vystúpením dospeli k tomu, že budeme sa baviť proti noci, a pravdepodobne, ako keby náš hlas, ktorý nesúhlasí alebo máme nejaké výhrady, nebol relevantný. Neobstojí žiadny argument o tom, že máme možnosť sa vyjadriť, vyjadrovanie sa o desiatej, jedenástej hodine alebo o polnoci nemá kultúru, nemá žiadny obsah toho, že hlas opozície môže zaznieť v relevantnom čase, v pracovnom čase, kedy si môžeme povedať, kto čo máme na mysli, a povedať to v plnej kondícii. Preto si myslím, že skutočne nie je vôbec akceptovateľné to, že tu budeme po siedmej hodine, možno do rána. Ďakujem.
Pellegrini, Peter, podpredseda NR SR (2020-06-09):
Ďakujem pekne. Želá si spravodajca vystúpiť v rozprave? Áno. Nech sa páči.